Document ID: 32015D0217

KOMISJONI RAKENDUSOTSUS (EL) 2015/217,
10. aprill 2014,
millega liikmesriikidel lubatakse teha teatavaid erandeid vastavalt Euroopa Parlamendi ja nõukogu direktiivile 2008/68/EÜ ohtlike kaupade siseveo kohta
(teatavaks tehtud numbri C(2014) 2292 all)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 24. septembri 2008. aasta direktiivi 2008/68/EÜ ohtlike kaupade siseveo kohta, (1) eriti selle artikli 6 lõikeid 2 ja 4,
ning arvestades järgmist:
(1)
Direktiivi 2008/68/EÜ I lisa jaotis I.3, II lisa jaotis II.3 ja III lisa jaotis III.3 sisaldavad liikmesriikide nende erandite loetelusid, mis võimaldavad arvesse võtta liikmesriikide konkreetseid asjaolusid. Teatavad liikmesriigid on esitanud taotluse uute riiklike erandite tegemiseks.
(2)
Need erandid tuleks heaks kiita.
(3)
Sellest tulenevalt on vaja kohandada I lisa jaotist I.3, II lisa jaotist II.3 ja III lisa jaotist III.3 ning selguse huvides on asjakohane kõnealused jaotised täielikult asendada.
(4)
Seepärast tuleks direktiivi 2008/68/EÜ vastavalt muuta.
(5)
Käesolevas otsuses sätestatud meetmed on kooskõlas direktiiviga 2008/68/EÜ loodud ohtlike kaupade veo komitee arvamusega,
ON VASTU VÕTNUD KÄESOLEVA OTSUSE:
Artikkel 1
Lisas loetletud liikmesriigid võivad rakendada lisas sätestatud erandeid seoses ohtlike kaupade veoga oma territooriumil.
Neid erandeid kohaldatakse diskrimineerimiseta.
Artikkel 2
Direktiivi 2008/68/EÜ I lisa jaotist I.3, II lisa jaotist II.3 ja III lisa jaotist III.3 muudetakse kooskõlas käesoleva otsuse lisaga.
Artikkel 3
Käesolev otsus on adresseeritud liikmesriikidele.
Brüssel, 10. aprill 2014

Labels: 8
15